b'\n_START_ARTICLE_\nFranck-Hertzev poskus\n_START_PARAGRAPH_\nFranck-Hertzev poskus je bil fizikalni poskus, s katerim sta James Franck in Gustav Ludwig Hertz leta 1914 posku\xc5\xa1ala dokazati energijske nivoje atoma. Rezultati so dali eleganten dokaz za Bohrov model atoma, ki je predhodnik kvantne mehanike. Za to odkritje sta Franck in Hertz leta 1925 prejela Nobelovo nagrado._NEWLINE_Klasi\xc4\x8dna izvedba poskusa je vklju\xc4\x8devala stekleno bu\xc4\x8dko v kateri je bil plin pod nizkim pritiskom. V bu\xc4\x8dko so bile name\xc5\xa1\xc4\x8dene tri elektrode: katoda s posebnim napajanjem, ki je oddajala elektrone, in anoda, med njima pa mre\xc5\xbeica za pospe\xc5\xa1evanje elektronov. Med katodo in anodo sta merila jakost toka v amperih._NEWLINE_Ko sta pove\xc4\x8devala napetost, se je pove\xc4\x8deval tudi izmerjeni tok. Na za\xc4\x8detku so elektroni na anodi trkali z elektroni s katode elasti\xc4\x8dno. Pri dolo\xc4\x8deni napetosti (med katodo in anodo), pa je pri\xc5\xa1lo do neelasti\xc4\x8dnega trka, ker so se elektroni na anodi vzbudili v vi\xc5\xa1je energijsko stanje. Takrat je izmerjeni tok naglo padel. To se je zgodilo zaradi tega, ker elektroni lahko sprejemajo energijo le v kvantih. \xc4\x8ce sta med katodo in anodo \xc5\xa1e naprej vi\xc5\xa1ala napetost, se je vzorec ponovil. Tok je narasel in pri dolo\xc4\x8deni napetosti spet padel. Ta napetost je bila ve\xc4\x8dkratnik prve napetosti. Napetosti, pri katerih je tok med katodo in anodo padel, so bile odvisne od plina, ki je bil v bu\xc4\x8dki.'